CELEX: 62016CN0396
Language: sk
Date: 2016-07-15 00:00:00
Title: Vec C-396/16: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 15. júla 2016 – T-2, družba za ustvarjanje, razvoj in trženje elektronskih komunikacij in opreme, d.o.o (v súčasnosti v platobnej neschopnosti)/Slovinská republika

12.9.2016   
            
            
               SK
            
            
               Úradný vestník Európskej únie
            
            
               C 335/42
            
         Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 15. júla 2016 – T-2, družba za ustvarjanje, razvoj in trženje elektronskih komunikacij in opreme, d.o.o (v súčasnosti v platobnej neschopnosti)/Slovinská republika
   (Vec C-396/16)
   (2016/C 335/57)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Vrhovno sodišče Republike Slovenije
   
      Účastníci konania pred vnútroštátnym súdom
   
   
      Odvolateľka: T-2, družba za ustvarjanje, razvoj in trženje elektronskih komunikacij in opreme, d.o.o (v súčasnosti v platobnej neschopnosti)
   
      Odporkyňa: Slovinská republika
   
      Prejudiciálne otázky
   
   
               1.
            
            
               Má sa zníženie dlhov na základe vyrovnania potvrdeného právoplatným uznesením, ktoré je predmetom konania vo veci samej, považovať za zmenu vo faktoroch, ktoré boli použité pri určení výšky odpočítanej DPH na vstupe v zmysle článku 185 ods. 1 smernice o DPH (1), alebo za odlišnú situáciu, kedy je odpočítanie vyššie alebo nižšie ako odpočítanie, na ktorý mala zdaniteľná osoba právo podľa článku 184 smernice o DPH?
            
         
               2.
            
            
               Má sa zníženie dlhov na základe vyrovnania potvrdeného právoplatným uznesením, ktoré je predmetom konania vo veci samej, považovať za (čiastočne) nezaplatenú transakciu podľa článku 185 ods. 2 prvého pododseku smernice o DPH?
            
         
               3.
            
            
               Má členský štát s ohľadom na požiadavky jasnosti a istoty v právnych situáciách, nariadené normotvorcom Únie a prostredníctvom ustanovenia článku 186 smernice o DPH, prijať na účel stanovenia povinnosti upraviť odpočet dane v prípade celkového alebo čiastočného nezaplatenia transakcie, v súlade s možnosťou uvedenou v článku 185 ods. 2 druhom pododseku tejto smernice, osobitný vnútroštátny právny predpis upravujúci prípady nezaplatenia transakcie, čiže zahrnúť do nich vyrovnanie potvrdené právoplatným uznesením (v prípade, že sa na vyrovnanie vzťahuje pojem nezaplatená transakcia)?
            
         
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).